Karabük (pokrajina)
Pokrajina Karabük (tur.: Karabük ili) je pokrajina u sjevernom dijelu Turske, oko 200 km od glavnog grada Ankare. Prostire se na 4.109 km2 a prema podacima iz 2010. godine u pokrajini je živjelo 227.610 stanovnika. Glavni grad je Karabük koji se nalazi oko 100 km južno od obale Crnog mora. Jedna je od mlađih Pokrajina Turske. Do 1995. godine bila je distrikt pokrajine Zonguldak. Formiranjem ove pokrajine u njen sastav su ušli distrikti Karabük, Eflani, Safranbolu i Yenice koji su do tada bili u sastavu pokrajine Zonguldak kao i distrikti Eskipazar i Ovacık koji su do tada činili Çankırı provinciju. Safranbolu, historijski važan grad upisan na listu svjetske baštine UNESCO-a se nalazi u ovoj pokrajini.